open-index/open-wikipedia-markdown huggingface dataset:
Nordre Måsjøen

**Nordre Måsjøen** ligger sammen med Søndre Måsjøen i Nordmarka på grensa mellom Oslo og Nittedal kommuner. Vannene ligger 393 meter over havet, helt oppe ved vannskillet mellom Maridals-/Akerselvavassdraget og Nitelva-/Glommavassdraget.
Myra ved vestbredden av Måsjøen har avløp vestover til Smalvann, Hakkloa og Maridalen, mens Måsjøene drenerer mot sørøst til Trehørningen og opprinnelig til Nitelva. Men i 1906 ble det slått tunnel som ledet vannet fra  Trehørningen til Helgeren og videre til Maridalsvannet.

## Se også
* Liste over innsjøer i Oslo

## Referanser




## Eksterne lenker
* Skiforeningen, Markadatabasen om Måsjøen
* Nittedalsporten med bilder fra Måsjøen
Christian Olsen

**Christian Olsen** (1813–1898) var en dansk portrettmaler, tegner og fotograf som virket i Norge fra 1839. Han hadde fått undervisning ved Kunstakademiet i København.

De første årene han var i Norge levde han av å utføre portrettegninger. Han fikk fast bopel i Oslo og fra 1854 utførte han en rekke portretter av Eidsvollmenn på oppdrag for Johan Sebastian Welhaven. En stor del av disse var kopier. Maleriene utgjør i dag en del av samlingen til Eidsvoll 1814.

Olsen etablerte fotoatelier i Christiania i 1856 sammen med Carl Christian Wischmann. Fra 1860 arbeidet han sammen med P.M. Thomsen og seks år senere hadde han eget fotoatelier.

## Verk
;Malerier 
* Portrett av Peter Andreas Munch, fra 1854, tilhører Frimurerlogen i Oslo
* Jørgen Moe, 1850-årene
* Carl Wilhelm Boeck, tilhører Rikshospitalet i Oslo
* Christen Heiberg i 1860, tilhører De Heibergske Samlinger
*Portrett av Hans Gulbranson
* kopier til portrettsamlingen på Eidsvoll 
* mange portretter utført på grunnlag av fotografier; bl.a. Bjørnstjerne Bjørnson og Peter Chr. Asbjørnsen. 
;Tegninger 
* Henrik Wergeland i 1841 
* Henrik Wergeland på dødsleiet, 1844. 
;Litografier 
* Tallrike tegnede portretter av samtidens norske personligheter, litografert av Emilius Ditlev Bærentzens firma Em. Bærentzen & Co. i København

## Bilder

Fil:Wergeland_sykeleie.jpg|Henrik Wergeland ble tegnet på sykeleie av Christian Olsen i 1844
Fil:Portrett av Gina Krog, 1865.jpg|Visittkort med portrett av Gina Krog
Fil:Gerhard August Schneider.jpg|August Schneider
Fil:Palle Rømer Fleischer OB.00086.jpg|Palle Rømer Fleischer

## Referanser


## Eksterne lenker
*
Sibirvalmue

**Sibirvalmue (''Papaver croceum'')** er en meget hardfør blomst i valmuefamilien.

Planten er ett- eller flerårig og blomstrer hele sommeren med enten røde, rosa, gule, oransje eller hvite blomster. Av og til kan også varianter med fylte blomster oppstå. Sibirvalmue blir opptil 50 cm høy og klarer seg i nesten all slags jord, men foretrekker godt drenert jord og full sol.

Sibirvalmue kommer opprinnelig fra Sør-Sibir, Sentral-Asia og Nord-Kina. Den har i over 200&nbsp;år vært en populær og dekorativ hageplante og er mest kjent under det ugyldige vitenskapelige navnet *P. nudicaule*. Den sprer seg lett med frø om høsten, og mange steder har den forvillet seg fra hager. Man kan finne den igjen langs veikanter, på kulturmark og på tuftene ved fraflyttede hus og gårder. 

Frøstandene er fine til tørking og de kan brukes som evighetsblomster.

Sibirvalmue er som regel diploid med 2n&nbsp;=&nbsp;14 kromosomer, men tetraploide eksemplarer med 2n&nbsp;=&nbsp;48 kromosomer er også kjent.


File:Floral illustrations of the seasons (Plate 45) (6049531808).jpg|Botanisk illustrasjon fra engelsk flora med oversikt over hageblomster utgitt 1851

Fil:Amapola-Papaver Croceum-9106.jpg|Nærbilde av blomst*

File:Isländischer Mohn.jpg|Hvit *Papaver nudicaule''

File:VARDØ Vardøya Finnmark NORWAY Sibirvalmue (Papaver nudicaule croceum) Ice poppy Gul blomst Yellow flower By town Barents Sea Ytterdør Door Støpt betong trapp stein July 2023-07-28 IMG 8961.jpg|Gul sibirvalmue som forvillet hageplante i Vardø lengst øst i Finnmark.


## Eksterne lenker
*
Ivar Moe

**Ivar Moe** (født 7. april 1922 i Hemne, død 23. januar 2014) var stortingsrepresentant for Høyre i 1963 da Kåre Willoch var medlem i John Lyngs regjering. Moe var første vararepresentant for Høyre i perioden 1961-1965, deretter var han andre vararepresentant de neste tre periodene. Han møtte til sammen to år og 285 dager på Stortinget.

Etter artium i 1944 studerte han jus og ble cand.jur. i 1950. Deretter arbeidet han et år i Oslo Sparebank før han ble juridisk konsulent i firma Tollkonsulent Arnold Andreassen 1951-1959. Fra 1959 drev han egen advokatforretning, i perioden 1967-1984 var han juridisk konsulent for Norges Rutebileieres Forbund. Fra 1970 til 1992 var han Stortingets revisor for Riksrevisjonen.

Han var sønn av Elen, født Sødal, og John Johnsen Moe, som var bonde og ordfører i Hemne.

## Heder
* Deltakermedaljen 1999
* Æresmedlem Akademisk Boldklub 1959
* Æresmedlem Trønderlaget i Oslo 1954

## Kilder
* *Ivar Moe 90 år*. Artikkel i Aftenposten 4. april 2012 side 62

## Referanser


## Eksterne lenker
*
Liste over griseraser

**Liste over griseraser** inneholder både anerkjent og ikke-anerkjente raser. Sistnevnte er gjerne blandingsraser som stort sett er å regne som rene produksjonsgriser (slaktegriser og avlsgriser).

**Anerkjente griseraser:**
* Berkshiregris (England)
* Duroc (USA)
* Hampshiregris (USA)
* Iberisk svin (Portugal/Spania)
* Kanadisk minigris (Canada)
* Norsk landsvin (Norge)
* Norsk yorkshire (England)
* Piétrain (Belgia)
* Swedish white (Sverige, minigris)
* Vietnamesisk hengebuksvin (Vietnam)

**Ikke-anerkjente griseraser:**
* Norhybrid (Norge)
* Noroc (Norge)
* Norsk skogssvin (Norge)

## Se også
* Gris
Jeg, Claudius (roman)

***Jeg, Claudius*** (engelsk: *I, Claudius*) er en roman skrevet av den engelske forfatteren Robert Graves, og utgitt i 1934. Romanen er skrevet i førsteperson som en fiktiv selvbiografi av den romerske keiseren Claudius. Graves diktet opp en bakgrunn hvor verket ble presentert som en oversettelse fra ekte, nyoppdagede skrifter skrevet av Claudius selv. Claudius bevarte bokstaver, taler og sitater ble innlemmet i teksten. Romanen inkluderer historie fra det Julio-claudiske dynasti og det romerske keiserriket, fra mordet på Julius Cæsar i år 44. f.Kr. til henrettelsen av Caligula i år 41 e.Kr. I oppfølgerromanen *Guden Claudius* fortsetter «selvbiografien» med Cladius' tiltredelse på tronen etter Caligulas død til hans egen død i år 54. Oppfølgeren har enda flere taler og sitater innlemmet, i den hensikt å tilføre autentisitet.

De to romanene inkluderer også en seksjon skrevet som en biografi av Herodes Agrippa I, en samtidig med Claudius og en fremtidig konge over Judea. De to bøkerne var basis for TV-serien *[[Jeg, Claudius (TV-serie)|Jeg, Claudius]]* som ble sendt på BBC i 1976.
Osman Sagar

**Osman Sagar** eller **Osmansagar**, også kalt **Gandipet**, er en kunstig innsjø i 9,6 km vest for Hyderabad i delstaten Telangana i India. Den ble dannet i 1922 ved oppdemming av elven Musi for flomsikring og for å sørge for vannforsyning til Hyderabad. Innsjøen er oppkalt etter nizam Osman Ali Khan, som styrte staten Hyderabad fra 1911 til 1948.

## Referanser
3. serierunde i Tippeligaen 2012

**3. serierunde i [[Tippeligaen 2012]]** startet mandag 9. april klokken 16:00 med Odd Grenland mot Lillestrøm. Runden fortsatte med 5 kamper klokken 18:00 og hovedkampen klokken 20:00 mellom Molde og Brann. Runden avsluttet tirsdag 10. april klokken 19:00 med Vålerenga mot Viking.

__NOTOC__
## Fakta
### Odd Grenland &ndash; Lillestrøm

### Tromsø &ndash; Stabæk

### Sandnes Ulf &ndash; Aalesund

### Rosenborg &ndash; Sogndal

### Strømsgodset &ndash; Haugesund

### Hønefoss &ndash; Fredrikstad

### Molde &ndash; Brann

### Vålerenga &ndash; Viking

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*
Ryan Bayley

**Ryan Neville Bayley** (født 9. mars 1982 i Subiaco, Vest-Australia) er en tidligere australsk syklist som var med i Sommer-OL 2004 i Athen, Hellas og 2008 i Beijing, Kina. Under lekene i 2004 ble han dobbelt olympisk mester med gull i banesykling i både sprint- og keirin-øvelsene.

## Referanser


## Eksterne lenker
*
Kringsjå (Vennesla)

**Kringsjå** er et bruk i Iveland, stedet er blant annet kjent for Kringsjå kraftstasjon, et av de første vannkraftverk på Sørlandet og det første som ble statlig eid.

Kringsjå holdeplass på museumsjernbanen Setesdalsbanen ligger i Vennesla ved den vestre enden av kraftverksdemningen.

## Eksterne lenker

* Nettside om Kringsjå
Ugrasklokke

**Ugrasklokke** (*Campanula rapunculoides*) er en vakker, flerårig 20–80&nbsp;cm høy plante i klokkefamilien. Det norske Miljødirektoratet fremmet i februar 2026 foreslag om å forby ugrasklokke og 191 plantearter.

Ugrasklokke har en lang jordstengel med tykke knoller. De nederste bladene er smalt hjerteformede med lange skaft, de øvre bladene er lansettformede og sittende. Blomstene er 2–3&nbsp;cm lange og mørkt blåfiolette, med kanthårede fliker. Blomstringen begynner nedenfra, mens planten ennå vokser.

Ugrasklokke ble innført fra Mellom-Europa til Norden som matnyttig kjøkkenplante på 1700-tallet. Unge blader og røttene på planten i dens første år kan spises. De kan utnyttes både rå og kokt og er rike på C-vitamin. I tidligere tider ble planten dyrket og solgt på planteskoler, også som prydplante. Siden har den spredd seg til andre steder og blitt forvillet.

Planten har en greinet jordstengel, og små rester av rotstengelen er nok til at det kan spire opp nye planter. Har ugrasklokken kommet inn i en hage, er den vanskelig å bli kvitt. Enkelte ser derfor på den som et ugress, men ugrasklokken er egentlig en nyttig plante som kan brukes til mat. Og den er en vakker og dekorativ staude som kan trives under de fleste forhold.

I Norge er ugrasklokke nokså vanlig på Sørøstlandet, i området fra Østfold til Mandal og nord til Elverum. Den er også innført og forvillet i Stavanger og Randaberg. I tillegg vokser den også i Trøndelag og spredt nordover til Troms.

Ugrasklokke kan forveksles med sin nære slektning, nesleklokke. Men sistnevnte har karakteristiske hjerteformede taggede blader og hele planten er i likhet med brennesle dekket av hår.

## Referanser




## Kilder
* Johannes Lid *[[Norsk flora]]* Det Norske Samlaget 2005 ISBN 82-521-6029-8
* Knut Fægri: *Norges planter*  Cappelens forlag 1960
* C.A.M. Lindman *Nordens Flora*  Gyldendal Norsk Forlag 1977 ISBN 82-05-08681-

## Eksterne lenker
* 
* 
* Fremmede arter i Norge − Ugrasklokke
Meistriliiga 2012

**Meistriliiga 2012** er den 22. sesongen i Meistriliiga. Sesongen startet 10. mars 2012 og sluttet 3. november 2012. Regjerende mester er FC Flora Tallinn.

## Tabell

## Målscorere
### 23 Mål
*Tarmo Neemelo, JK Nõmme Kalju
*Vladislav Ivanov, Sillamäe Kalev og JK Narva Trans

### 18 Mål
*Zakaria Beglarishvili, FC Flora Tallinn

### 13 mål
*Jüri Jevdokimov, JK Nõmme Kalju

### 12 Mål
*Igor Morozov, FC Levadia Tallinn

### 11 Mål
*Rimo Hunt, FC Levadia Tallinn

### 10 Mål
*Aleksandr Alekseev,JK Narva Trans
*Andre Frolov, FC Flora Tallinn
*Artur Rättel, FC Levadia Tallinn
*Hidetoshi Wakui, JK Nõmme Kalju

### 9 Mål
*Valeri Minkenen, FC Flora Tallinn
*Damiano Quintieri, JK Nõmme Kalju
*Igor Subbotin, FC Levadia Tallinn
*Ingemar Teever, FC Levadia Tallinn
Complexo do Alemão

**Complexo do Alemão** er en bydel i Zona Norte i Rio de Janeiro. Den består av en gruppe på 13 favelaer, og regnes som et av de mest voldsherjede områdene i byen.

Complexo do Alemão hadde 69&nbsp;143 innbyggere i 2010. Arealet er på 2,96 km².

## Inndeling
Favelaene som utgjør Complexo do Alemão er:
* Morro da Baiana
* Morro do Alemão
* Alvorada
* Nova Brasília
* Pedra do Sapo
* Palmeiras
* Fazendinha
* Grota
* Mineiros
* Reservatório de Ramos
* Casinhas
* Morro do Adeus
* Casinhas

## Referanser
Gao (Gao)

**Gao** er regionhovedstaden i Gao-regionen i Mali. Den ikke-anerkjente staten Azawad har siden april 2012 brukt Gao som sin midlertidige hovedstad, men internasjonalt blir den anerkjent som en del av Mali. Byen ligger ved Nigers venstre bredde i Tilemsi-dalen, 320 km øst-sørøst for Tombouctou. Gao hadde i 2009 86&nbsp;663 innbyggere. 

Lenge var Gao et viktig kommersielt senter for den transsahariske handelen. Arabiske kilder utenfra hevder at Gao i det niende århundre var en viktig regional makt, og i det tiende århundre var byens hersker en muslim. Mot slutten av det trettende århundre mistet byen sin uavhengighet, og ble en del av Maliriket, men i den første halvdel av det femtende århundre gjenvant byen uavhengigheten med Sonni Alis erobringer, og den ble så Songhais hovedstad. Dette riket brøt sammen da de marokkanske saʿdiene invaderte i 1591, og marokkanerne valgte heller Tomcouctou som sin hovedstad. Da Heinrich Barth besøkte byen i 1854, hadde Gao gått inn i en nedgangsperiode, og besto av 300 hytter.

31. mars 2012 mistet den maliske regjeringa kontrollen over Gao til opprørsgruppene *[[Mouvement National pour la Libération de l'Azawad]]* og *[[Ançar Dine]]*, og 6. april erklærte MNLA at Gao var staten Azawads hovedstad. 

## Kilder
* 

## Eksterne lenker
*
Emmanuel Biron

**Emmanuel Biron** (født 29. juli 1988 i Lyon) er en fransk friidrettsutøver, som hovedsakelig konkurrerer i sprint. 

Ved U23-EM i friidrett 2009 i Kaunas i Litauen, der han deltok på det franske laget som fikk sølv på 4 x 100 meter stafett. De andre på laget var Mickael Arminana, Pierre-Alexis Pessonneaux og Teddy Tinmar. De løp på 39,26. Samme år deltok han ved Jeux de la Francophonie 2009 i Beirut. Der kom Frankrike på 7.-plass på 4 x 100 meter, og individuelt kom han på 6.-plass i lengde.

Han var med på det franske stafettlaget ved VM i friidrett 2011, men løp verken i innledningen eller finalen.

Ved det franske mesterskapet innendørs i februar 2012 fikk han sølv på 60 meter, med tiden 6,60. Christophe Lemaitre vant gullet, 1 hundredel foran Biron. I mars deltok han ved VM i friidrett innendørs 2012, der han kom på 6.-plass på 60 meter, med tiden 6,63.

## Referanser


## Eksterne lenker
* 
* Biografi hos FFA
Justyn Warner

**Justyn Paris Ashby Warner** (født 28. juni 1987 i Toronto i Ontario) er en canadisk friidrettsutøver, som konkurrerer i sprint. 

## Junior
Han innehar den canadiske juniorrekorden på 100 meter, med 10,26. Denne rekorden satte han ved de panamerikanske lekene i 2005, i Windsor i Ontario. James Samuels fra USA vant gullet med 10,20. Året etter deltok han ved junior-VM i Beijing, der han fikk sølv på 60 meter, kun slått av Harry Aikines-Aryeetey. 

På college løp han for TCU Horned Frogs ved Texas Christian University, der han ble «All-American» tre ganger.

## Senior
Han deltok ved VM i friidrett 2011 i Daegu. Her ble han slått ut i semifinalen på 100 meter, med tiden 10,47, og Canada ble slått ut i innledningsheatet på 4 x 100 meter. De andre på stafettlaget var Sam Effah, Gavin Smellie og Jared Connaughton.

Ved VM i friidrett innendørs 2012 løp han på 6,75 i kvalifiseringen og 6,67 i semifinalen, og ble kvalifisert til finalen. I finalen løp han på 6,65, og endte på 7.-plass.

## Referanser


## Eksterne lenker
* 
*
Damanhur (økosamfunn)

:*For byen i Egypt, se: [[Damanhur]]*

**Damanhur**, er et spirituelt øko-samfunn i Valchiuselladalen i Piemonte  i Italia. Det ligger ca. 50 km fra Torino. Grunnleggeren er Oberto Airaudi, hans damanhuranske navn er Falco Tarassaco. Innbyggerne velger egne navn etter dyr og planter.

Damanhur har 800 innbyggere fordelt på et område på ca. 500 hektar, antallet har økt gradvis siden grunnleggelsen med 24 interesserte i 1975. Mange av dem bor i fellesskap bestående av 10 til 20 medlemmer. Det er egne skoler for barn. Damanhur har utstedt en egen myntenhet, *il Credito*. Tobakk og illegale stoffer er forbudt i hele området som omfatter Damanhur.

## Referanser


## Eksterne lenker
* Damanhurs hjemmeside
* Neffe, Jürgen: ''Ein Teufel mit drei Köpfen'', spiegel.de. Besøkt 10. august 2015
* Lunde, Åshild Elsebutangen: ''Drømmen om Damanhur: En religionssosiologisk studie av Damanhur i Nord-Italia'', masteroppgave i religionshistorie, Universitetet i Oslo, 2005
Eirik den vidfarnes saga

**Eirik den vidfarnes saga** (*Eireks saga víðförla*) er en fornaldersaga om en nordmann, Eirik Throndssønn fra Trondheim, som ville reise verden rundt for å finne det stedet som hedenske menn kalte Odainsaker, og som de kristne kalte Paradiset.

Reisen gikk via Danmark, hvor han fikk følge av en kongssønn som også het Eirik, til Miklagard, og videre til India før han dro tilbake.

Sagaen om Eirik den vidfarne ble nedtegnet av den islandske presten Jon Tordsson (Jon prestr Þórðar son) på slutten av de to Olavssagaene i Flateybok som ble skrevet på Island helt på slutten av 1300-tallet, sannsynligvis fullført 1394.

## Eksterne lenker

* Eirik den vidfarnes saga på norsk
Hasselvika

**Hasselvika** er et tettsted i Indre Fosen kommune i Trøndelag fylke. Det har ca 400 innbyggere og ligger 13&nbsp;km fra Rissa sentrum og 10&nbsp;km fra Fevåg.

## Historie
Hasselvika ligger strategisk til med innløpet til Trondheimsfjorden. Forsvaret av Norge har vært viktig og Hysnes fort og Brettingen fort har i alle år vært svært sentrale i norsk forsvarshistorie.

Hasselvika kirke er en langkirke fra 1951.

## Næringsliv
Tettstedet bærer preg som jordbruksbygd der det drives med melke- og kjøttproduksjon.

## Eksterne lenker
* Hasselvika.no
* Trøndelag.com
* Optimistbygd.com
* Hysnes militærmuseum
Ellsworth Kelly

**Ellsworth Kelly** (født 31. mai 1923 i Newburgh i New York i USA, død 27. desember 2015 i Spencertown i New York) var en amerikansk maler, skulptør og trykker, forbundet med hard-edge painting- og color field painting-minimalisme.

## Liv og virke
### Bakgrunn
Ellsworth Kelly studerte ved School of the Museum of Fine Arts i Boston (1946–1947). Året etter flyttet han til Paris hvor han studerte bysantinske og romanske monumenter ved École des Beaux-Arts. I 1954 flyttet han til New York og ble en del av kunstmiljøet der.

### Kunstneriske kjennetegn
Kelly har hele tiden arbeidet med både tegning og malerier, og senere også skulpturer. Felles for tegningene og maleriene er vektleggingen av det minimalistiske uttrykket, noe som ofte blir omtalt som «hard edge». I tegningene dominerer den enkle sorte streken mot det hvite papiret, mens ved maleriene oppstår kontrastene gjennom fargekombinasjoner i kvadratiske rutemønstre sammen med en kurvet, organisk linje. Hans arbeider viser tilsynelatende enkle teknikker og legger vekt på formens enkelhet, tilsvarende arbeidene til John McLaughlin og Kenneth Noland. Kelly benytter ofte klare farger for å forsterke sine verk. Kelly lever og arbeider i Spencertown i New York.

Elementene som preger hans malerier og tegninger finnes også i skulpturene hans. Skarpe kanter og kontraster skapes både innad i skulpturen, og i sammenheng med omgivelsene.

### Utstillinger og utmerkelser
Ellsworth Kelly hadde hatt en rekke utstillinger. Blant disse var på Galerie Arnaud (Paris 1951), Betty Parsons Gallery (New York 1956 og 1957), Whitney Museum of American Art (New York 1957), Museum of Modern Art (New York 1973), Leo Castelli Gallery (New York 1977), Whitney Museum of American Art (New York 1982), High Museum of Art (Atlanta 1985), Fort Worth Art Museum (Fort Worth 1987), Matthew Marks Gallery (New York 1994), Guggenheim Museum (New York 1996), San Francisco Museum of Modern Art (San Francisco 2002), Matthew Marks Gallery (New York 2003), Matthew Marks Gallery (New York 2006), Middlesbrough Institute of Modern Art, Middlesbrough, (Storbritannia 2010)

Kelly mottok mange utmerkelser: Brandeis Creative Arts Award der Barandeis University, Waltham (1963), Carnegie International (1964), Member of the National Institute of Arts and Letters (1974), Chevalier de l’Ordre des Arts et des Lettres[41] (1987), Praemium Imperiale (2000)

### Kelly i Norge
Kellys monumentale skulptur «Untitled (Totem)», som ruver 4,3 meter over bakken, er utplassert i Tjuvholmen skulpturpark. Slik tittelen indikerer minner formen om en totempåle.

## Referanser


## Eksterne lenker
* Om Ellsworth Kelly, fra Museum of Modern Art (engelsk)
* Biografi fra Guggenheim Museum (engelsk)
* The Art Story Org
Coreana raphaelis

***Coreana raphaelis*** er en glansvinge som tilhører underfamilien stjertvinger (Theclinae).

## Utseende
En middelsstore stjertvinge uten stjerter på bakvingene. Oversiden er brun med lyse flekker midt på hver vinge hos hunnen, oransje med mørke ytterkanter hos hannen. Undersien er lyst rødlig brun, med en rad av halvmåneformede, hvite flekker og et brunt bånd utenfort disse.

## Levevis
Larvene lever på trær i askeslekten (*Fraxinus*).

## Utbredelse
Arten er utbredt i det sørøstlige Sibir (Ussuriland), det nordøstlige Kina, Korea og Japan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Coreana]]* Tutt, 1907
******** *Coreana raphaelis* (Oberthür, 1880)

## Eksterne lenker
* 
* Brower, Andrew V. Z. 2007. [''Coreana'' i The Tree of Life Web Project, http://tolweb.org/ http://tolweb.org 
* www.funet.fi – ''Coreana''
Laeosopis roboris

***Laeosopis roboris*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge uten stjerter på bakvingene. Oversiden er brun med et blåfiolett felt ved roten av hver vinge, dette er større hos hannen enn hos hunnen. Langs ytterkanten av bakvingen er det noen små, hvite flekker. Undersiden er lyst gråbrun med et oransje bånd langs ytterkanten. Innenfor dette er det på bakvingen en rad av hvite og svarte, pileformede flekker.

## Levevis
Larven lever på ask (*Fraxinus excelsior*).

## Utbredelse
Arten er utbredt i det sørvestlige Europa.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Theclini Swainson, 1831
******* slekten *[[Laeosopis]]* Rambur, 1858
******** ***Laeosopis roboris*** (Esper, 1794)

## Eksterne lenker
* 
* Brower, Andrew V. Z. 2007. [''Laeosopis'' i The Tree of Life Web Project, http://tolweb.org/ http://tolweb.org 
* www.funet.fi – ''Laeosopis''
* Bilder av arten
Goldia pacifica

***Goldia pacifica*** er en glansvinge som tilhører underfamilien stjertvinger (Theclinae).

## Utseende
En liten stjertvinge med en tynn stjert på bakvingene. Oversiden er brun med et fiolett skjær. Undersiden er lyst brungrå med litt mørkere tverrstriper, et par oransje flekker ved bakvingens bakkant.

## Utbredelse
Arten er bare kjent fra det sørøstlige Sibir (Primorje).

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Goldia]]* Dubatolov & Korshunov, 1990
******** *Goldia pacifica* (Dubatolov & Korshunov, 1984)

## Eksterne lenker
* 
* Brower, Andrew V. Z. 2007. [''Goldia'' i The Tree of Life Web Project, http://tolweb.org/ http://tolweb.org 
* www.funet.fi – ''Goldia''
* Bilder av arten
* Bilder av arten
Harald Franklin Knudsen

**Harald Franklin Knudsen** (født 7. april 1905 i Porsgrunn, død 27. juni 1976 på Tenerife) var medlem av Nasjonal Samling (NS) og i en periode den norske NS-føreren Vidkun Quislings privatsekretær.

## Liv og virke
### Bakgrunn
Knudsen var sønn av NS-fylkesfører, konsul og skipsreder Christen Knudsen (1873–1964) og britiske Lavinia Laura Franklin (1881–1963). Han tilhørte Knudsen-slekten fra Saltrød ved Arendal, og statsminister Gunnar Knudsen var hans grandonkel.

### Politisk aktivist
Sammen med meningsfeller gjorde Knudsen i 1936 innbrudd hos den russiske kommunisten Lev Trotskij, som var i Norge og hadde søkt asyl. Under innbruddet ble det funnet bevis på at Trotskij drev med utstrakt politisk virksomhet under oppholdet, og han ble derfor nektet asyl.

Den 8. april 1940 leide Knudsen rom på Hotel Continental i Oslo og overnattet der sammen med Vidkun Quisling som gikk i dekning under det tyske angrepet på Norge. Dagen etter var han med Quisling til NRK hvor Quisling annonserte sitt statskupp (Vidkun Quislings radiotale 9. april 1940).

Harald Franklin Knudsen var Quislings privatsekretær fra april 1940, og leder av NS Kamporganisasjon fra oktober 1940 til juli 1941, hvor han så meldte seg inn i Waffen-SS. I 1942 fikk han permisjon derfra for å bli nazi-innsatt generalsekretær i Norges Rederforbund.

I landssvikoppgjøret etter krigen ble Knudsen dømt til seks års tvangsarbeid, 10 års rettighetstap og inndragning av 35 000 kroner. Han opprettholdt kontakten med NS-miljøet, og hadde flere innlegg i NS-avisen *[[Folk og Land]]*, hvor han var medarbeider. 

Han opphold seg i den siste tiden på Tenerife, hvor han døde i 1976.

## Litteratur
* Knudsen, H. F: *[http://urn.nb.no/URN:NBN:no-nb_digibok_2011111608086  Jeg var Quislings sekretær]*, eget forlag, København, 1951

## Referanser
Combine painting

**Combine painting**, eller på norsk **kombinert maleri**, er en teknikk hvor kunstverk har ulike tredimensjonale objekter i overflaten på maleriet, noe som skaper en blanding av et maleri og en skulptur. Objekter kombinert med maleriet kan være fotografier, klær, avisutklipp eller annet. 

Det engelske begrepet «combine painting», kombinert maleri, er nært knyttet til den amerikanske kunstneren Robert Rauschenberg (1925–2008) som lanserte begrepet for å beskrive sine egne verk. Rauschenbergs verk utforsket de uklare grensene mellom kunstverk og hverdagslivet. 
## Referanser
Google Art Project

**Google Art Project** er en samling høyoppløslige fotografier av kunstverk fra gallerier og museer over hele verden, sammen med virtuelle besøk i utstillingene der kunstverkene hører hjemme. Prosjektet ble lansert i februar 2011 av Google, og presenterer verk i Tate Gallery, London; the Metropolitan Museum of Art, New York City; Uffizi, Firenze og Munchmuseet i Oslo.

De virtuelle galleri og museumsbesøk bruker Googles Street View technology. 

Per 2012 er 151 kunstmuseer representert. 

## Referanser


## Eksterne lenker
* 
*
Kylie Hits

***Kylie Hits*** er et samlealbum av den australske sangerinne Kylie Minogue, utgitt i Japan den 16. mars 2011, i Hongkong den 2. juni 2011 og på Filippinene den 28. juni 2011 av EMI. Albumet inneholder sanger fra *[[Light Years]]* (2000), *[[Fever (Kylie Minogue)|Fever]]* (2001), *[[Body Language (Kylie Minogue)|Body Language]]* (2003), *[[Ultimate Kylie]]* (2004), *[[Showgirl Homecoming Live]]* (2007), *[[X (album)|X]]* (2007) og *[[Aphrodite (album)|Aphrodite]]* (2010).

## Sporliste
#«Can't Get You Out of My Head» – 3:49
#«All the Lovers» – 3:20
#«Wow» – 3:12
#«Spinning Around» – 3:26
#«On a Night Like This» – 3:31
#«In Your Eyes» – 3:18
#«Love at First Sight» – 3:57
#«Slow» – 3:15
#«I Believe in You» – 3:21
#«2 Hearts» – 2:52
#«Get Outta My Way» – 3:38
#«The Loco-Motion» (Live version from *[[Showgirl Homecoming Live]]*) – 4:45
#«I Should Be So Lucky» (Live version from *Showgirl Homecoming Live*) – 3:23
#«Get Outta My Way» (Yasutaka Nakata Remix) – 5:28

;Bonus DVD
#«All the Lovers»
#«Get Outta My Way»
#«2 Hearts»
#«Wow»
#«In My Arms»
#«The One»
#«All I See»
#«I Believe in You»
#«Giving You Up»
#«Slow»
#«Chocolate»
#«Can't Get You Out of My Head»
#«Spinning Around»

## Utgivelse historie

## Referanser


## Eksterne lenker
* 
* ''Kylie Hits'' på Allmusic
Komiprisen 2009

**[[Komiprisen]] 2009** ble arrangert lørdag 29. august 2009 i Edderkoppen teater med Jon Almaas som programleder.

;Øvrige nominerte
Beste forestilling – scene:
* *Little me*	- Riksteatret/Rogaland Teater (Regi: Catrine Telle)
* *Vi menn* – Oslo Nye Teater (Regi: Johannes Joner og Svein Sturla Hungnes)

Beste forestilling – TV/film:
* *[[Løvebakken (TV-serie)|Løvebakken]]* – NRK
* *[[Nytt på Nytt]]* - NRK

Beste mannlige artist – revy og komedie:
* Espen Eckbo - *[[Tett på tre]]*
* Per Chr. Ellefsen - *Little me*

Beste kvinnelige artist – revy og komedie:
* Henriette Steenstrup - *[[En god nummer to]]*
* Hilde Louise Asbjørnsen - *Little me*

Årets gjennombrudd:
* Hans Esben Gihle - *Tango for to*
* John Brungot – *[[En god nummer to]]*

Beste stand up–artist:
* Hans Morten Hansen - *Hansenhjørnet*
* Sturla Berg Johansen - *Damenes aften*

Årets nummer:
* «Døvetolken» med Jan Martin Johnsen og Jon Bleiklie Devik
* «Vi menn» (Regi: Svein Sturla Hungnes og Johannes Joner)
* «Høy På Landet» med Marie Risan og Eivind Lien (Tekst: Jonas Rønning og Bror Andersen)
* «Helt sant, sånn er’e» (Regi: Bror Andersen og Jonas Rønning)

Årets morsomste:
* Øivind Blunck og Hege Schøyen – *Sammen igjen*
* Espen Eckbo – *[[Tett på tre]]*
* Lene Kongsvik Johansen – *Lene for president*
* Henriette Steenstrup – *[[En god nummer to]]*
* Anne-Kat. Hærland – *Gift, men ingen fanatiker*
* Sturla Berg Johansen – *Damenes aften*

## Kilder
*
*
Demetrius Pinder

**Demetrius Pinder** (født 13. februar 1989 på Grand Bahama) er en bahamansk friidrettsutøver som hovedsakelig konkurrerer på 400 meter.

## Junior
Han deltok i U20-klassen ved CARIFTA Games (Caribbean Free Trade Association) i 2006, 2007 og 2008. Ved disse lekene fikk han to medaljer: 
;CARIFTA Games 2006 i Les Abymes, Guadeloupe:
* 7.-plass på 400 meter 
* Sølv på 4 x 400 meter (sammen Juan Lewis, Carlyle Thompson og Jameson Strachan)
;CARIFTA Games 2007 i Providenciales, Turks- og Caicosøyene:
* 5.-plass på 400 meter
* Slått ut i innledningsheatet på 200 meter
;CARIFTA Games 2008 i Basseterre, Saint Kitts og Nevis:
* 4.-plass på 400 meter
* Bronse på 4 x 400 meter (sammen Jeffery Gibson, Brandon Miller og Karlton Rolle)

Ved NACAC U23-mesterskapet (North American, Central American and Caribbean Athletic Association) i 2010, som ble arrangert i Miramar i Florida, fikk han bronse på 400 meter. I tillegg fikk han bronse på 4 x 400 meter, sammen Latoy Williams, Jamal Butler og Sean Pickstock.

## Senior
Ved Sentralamerikanske og karibiske leker 2010 fikk Bahamas sølv på 4 x 400 meter, bak Jamaica. Her løp Pinder sammen Andretti Bain, Michael Mathieu og La'Sean Pickstock.

I 2011 deltok han ved sitt første VM, da han deltok ved VM i friidrett 2011 i Daegu i Sør-Korea. Han deltok på 400 meter, der han fikk 15.-plass.

Ved VM i friidrett innendørs 2012 deltok han på 400 meter. Han hadde raskeste tid i kvalifiseringsheatene, med 46,49, og hadde også raskest tid i semifinalene, med 45,94. I finalen ble han imidlertid slått av Nery Brenes, og fikk sølv.

## Referanser


## Eksterne lenker
* 
*  Texas A&M University - Demetrius Pinder 
*  MileSplit – Demetrius Pinder
*  Profil hos European Athletics
Christen Knudsen (1873–1964)

**Christen Knudsen** (født 17. desember 1873 på Frednes i Porsgrunn, død 29. juli 1964) var en norsk skipsreder, britisk visekonsul i Porsgrunn og politiker, først for Høyre og senere for Nasjonal Samling. Han var stortingsrepresentant for Høyre og senere NS-oppnevnt fylkesmann i Telemark under den tyske okkupasjonen av Norge.

## Liv og virke

Knudsen var sønn av skipsreder Jørgen Christian Knudsen (1843–1923) og Marie Henriette Resch (1846–1925), samt nevø til statsminister Gunnar Knudsen. Han giftet seg i 1901 med Lavinia (Vinnie) Laura Franklin (1881–1963), og var far til blant andre NS-føreren Vidkun Quislings privatsekretær, Harald Franklin Knudsen (1905–1976).

I 1894 var han med og stiftet Porsgrunds Fotball Klubb (nå Urædd) og var formann i Porsgrunds skytterlag. Han var også formann i Porsgrunn krets av Norges Forsvarsforening fra stiftelsen i 1912. Ved farens død i 1923 ble familiens skipsrederi delt mellom Christen Knudsen og hans bror Finn C. Knudsen. Christen Knudsen var britisk visekonsul for Skiensfjorden fra 1910 til 1940.

Knudsen satt i Porsgrunn bystyre i perioder fra 1916 til 1937, og var stortingsrepresentant for Høyre i perioden 1925–1927 i valgkretsen Kjøpstedene i Telemark og Aust-Agder fylker. Han ble medlem i Nasjonal Samling i 1933 og var fylkesfører i NS i Telemark til 1940 da han ble utnevnt av Quisling-regjeringen til fylkesmann i Telemark. 

I landssviksaken som kom opp i 1947, ble det blant annet lagt vekt på at han i april 1940 hadde forsøkt å stanse mobiliseringen og at han aktivt hadde bidratt til sprengningen av kringkasteren på Borgeåsen i Porsgrunn. Han ble dømt til syv års straffarbeid, rettighetstap i ti år og inndragning av 50 000 kroner. Hans kone Vinnie Franklin Knudsen, som også var medlem av NS, ble dømt til seks månders fengsel, inndragning og et begrenset tap av borgelige rettigheter.

Christen Knudsen ble begravet på Porsgrunn kirkegård (Porsgrunn Østre) i 1964.

## Referanser


## Kilder
* Polsys - Christen Knudsen
* Folketellingen 1900 
* Hvem er hvem – 1930
* Slekt og Data Gravminnebasen, minneside basert på bilder og gravminnedata for Christen Knudsen
* Porsgrunns historie, bind III av Jon Skeie, utgitt i 2007 (ISBN 978-82-997388-2-8)

## Eksterne lenker
* 
*
Aemilia Lepida

:*For andre kvinner med dette navn, se [[Aemilia Lepida]].*

**Aemilia Lepida** (født 5 f.Kr., død ca 43 e.Kr.) var en nobel romersk kvinne og oversøster. Hun var eldste datter og det førstefødte barnet til Julia den yngre (den første datterdatteren til keiser Augustus) og konsul Lucius Aemilius Paullus (bror av triumvir Marcus Aemilius Lepidus). Hennes far var av en fremstående og gammel patrisisk familie. Aemilia Lepida hadde en yngre bror ved navn Marcus Aemilius Lepidus (6-39) som var gift med Caligulas søster Julia Drusilla og som døde i Caligula's regjeringstid.

I sine yngre år ble Lepida forlovet med Claudius, men hennes foreldre falt i unåde hos Augustus, og keiseren opphevet forlovelsen. I år 8 ble hennes mor Julia den yngre (også kalt Vipsania Julia) sendt i eksil for utroskap, på samme måte som sin mor Julia. Hennes far Lucius ble henrettet i år 14 for å ha deltatt i en sammensvergelse mot Augustus. 

## Referanser


## Kilder
*Sveton, 12 keiserbiografier, *Tiberius Claudius Drusus Caesar*, kap 26
*Tacitus, *Annales* (Annalene)
Simon Helberg

**Simon Maxwell Helberg** (født 1980) er en amerikansk skuespiller og komiker. Han er best kjent for sin rolle som Howard Wolowitz i situasjonskomedien *[[The Big Bang Theory]]*. Han har hatt birolle i filmen *[[A Serious Man]]*. 

## Filmografi
### Filmer
* 2016 – *[[Florence Foster Jenkins (film)|Florence Foster Jenkins]]*
* 2015 – *[[We'll Never Have Paris]]*
* 2012 – ''I Am I''
* 2011 – ''Kung Fu Panda: Legends of Awesomeness'' (stemme)
* 2011 – ''Let Go''
* 2009 – ''A Serious Man''
* 2007 – ''Walk Hard: The Dewey Cox Story''
* 2007 – ''Mama's Boy''
* 2007 – ''Evan Almighty''
* 2007 – Careless*[[Careless]]*
* 2006 – ''For Your Consideration''
* 2006 – ''The TV Set''
* 2006 – ''Bickford Shmeckler's Cool Ideas''
* 2005 – ''Good Night, and Good Luck''
* 2004 – ''A Cinderella Story''
* 2003 – ''Old School''
* 2002 – ''Van the Man''
* 1999 – Mumford*[[Mumford]]*

### TV-serier
* 2007–2019 – ''The Big Bang Theory''
* 2010 – ''The Guild''
* 2007 – ''Derek and Simon: The Show''
* 2006–2007 – ''Studio 60 on the Sunset Strip''*
* [[TV-året 2004|2004–]][[TV-året 2006|2006]] – [[Joey]]*Joey*
* 2004 – [[Reno 911!|*Reno 911!*]]
* [[TV-året 2003|2003]] – [[Less than Perfect|*Less than Perfect*]]
* [[TV-året 2002|2002]]–[[TV-året 2003|2003]] – [[MADtv]]*MADtv*
* [[TV-året 2002|2002]] – [[Sabrina, the Teenage Witch|*Sabrina, the Teenage Witch'']]

## Referanser


## Eksterne lenker
* 
*
Livia Medullina

**Livia Medullina Camilla** (levde 1. århundre e.Kr.) var den andre forlovede til keiser Claudius. Hun var datter av M. Furius Camillus, konsul 8 e.Kr., som var en nær venn av keiser Tiberius. Hennes adoptivbror var L. Arruntius Camillus Scribonianus, som tjente i 32 e.Kr. Som konsul sammen med Gnaeus Domitius Ahenobarbus.

Hun var forlovet med Claudius etter hans første forlovelse med sin slektning Aemilia Lepida som ble butt av Augustus omkring 8 e.Kr., på grunn av hans ugunst overfor Aemilia's foreldre. Tiberius presset trolig fram den nye forlovelsen for å belønne hans venn med en tilknytning til keiserfamilien. Forlovelsen mellom Medullina og Claudius er bekreftet utenfor historiske nedtegnelser av en bevart inskripsjon reist av Medullina's *[[pedagogikk|pedagogue]]*. Tilegnelsen er til *Medullina Camilli f. Ti Claudi Neronis Germanici sponsa (Medullina, datter av Camillus, forlovet med Ti. Claudius Nero Germanicus)*.

Svetonis skriver at Medullina plutselig ble syk og døde på bryllupsdagen med Claudius, muligens i år 9 eller 10 e.Kr..

Medullina's bror Scribonianus var den som utløste det første større forsøk på coup d'etat i Claudius' regjeringstid, mens han var guvernør i Dalmatia i 42 e.Kr.

## Litteratur
*Levick, Barbara. **Claudius.** Yale University Press. New Haven.
*Stuart, M. "The Date of the Inscription of Claudius on the Arch of Ticinum" *Am. J. Arch.* 40 (1936). 314-322.
*Suetonius **The Twelve Caesars** *Life of Claudius*
Invercargill

**Invercargill** (maorisk: **Waihōpai**) er den sørligste og vestligste storbyen på New Zealand. Den er også en av de sørligste byene i verden. Den er kommersielt og administrativt senter i Southland-regionen. Invercargill hadde .

Invercargill lufthavn ble brukt som forsyningsbase for Operasjon Deep Freeze i 1950-årene. Air New Zealand har daglige flyvinger til Wellington og Christchurch.

## Referanser


## Eksterne lenker
*
Carhuaz (provins)

**Carhuaz** er en provins i regionen Ancash i Peru. Den grenser til provinsen Yungay i vest og i nord, til provinsene Asunción og Huari i øst og til provinsen Huaraz i sør. Provinsens UBIGEO er 0206 og hovedstaden er Carhuaz.

## Politisk inndeling
Provinsen er delt inn i 11 distrikter.

## Eksterne lenker
* Censos Nacionales: XI de Población y VI de Vivienda 2007.
Plautia Urgulanilla

**Plautia Urgulanilla** (levde 1. århundre e.Kr.) var den første konen til den romerske keiseren Claudius. De giftet seg omkring år 9 e.Kr., da Claudius var 18 år gammel. Ifølge historikeren Svetons verk Livene til de Tolv Cæsarer, skilte Claudius seg fra henne i år 24 e.Kr. På grunn av utroskap med Plautia og hans mistanke om hennes delaktighet i mordet på hennes svigerinne Apronia.

Hennes far var Marcus Plautius Silvanus, en general som var konsul i året 2 f.Kr. Han hadde blitt beæret med en triumf.

Urgulanilla var oppkalt etter hennes bestemor, Urgulania, en nær venninne av keiserinne Livia Drusilla.

Hun fødte sønnen Claudius Drusus, hvis forlovelse med en datter av Sejanus ga utilfredsstilte forventninger hos Claudius. Claudius Drusus døde ung.

Urgulanilla fikk datteren Claudia fem måneder etter skilsmissen med Claudius. Ettersom Claudia var vidt kjent for å være den illegitime datteren av den frigjorte slaven Boter, avviste Claudius rbarnet og fikk henne lagt på dørstokken til Urgulanilla.  Hennes adopterte nevø var Tiberius Plautius Silvanus Aelianus.

Urgulanilla var etrusker. En bror av  Urgulanilla ble utnevnt til patrisier av Claudius. Den adopterte sønnen av en annen av hennes brødre ble  konsul i år 45.

## Referanser
Casma (provins)

**Casma** er en provins i regionen Ancash i Peru. Den grenser til provinsen Santa i nord, til provinsene Yungay og Huaraz i øst, til provinsen Huarmey i sør og til Stillehavet i vest. Provinsens UBIGEO er 0208 og hovedstaden er Casma. Provinsen ble opprettet den 25. juli 1955 med lov nr. 12 382.

## Politisk inndeling
Provinsen er delt inn i 4 distrikter.

## Eksterne lenker
* Censos Nacionales: XI de Población y VI de Vivienda 2007.
MNLA

**MNLA** kan vise til:

*medlem av Norske landskapsarkitekters forening
*Mouvement national pour la libération de l'Azawad, en politisk og militær organisasjon i Azawad i Afrika
*Malayan National Liberation Army
*Mon National Liberation Army
Aupourihalvøya

**Aupourihalvøya** (engelsk: *Aupouri Peninsula*) er ei halvøy (tombolo) formet som en landtunge på nordenden av Nordøya på New Zealand. Den stikker frem mellom Tasmanhavet i vest og Stillehavet i øst.

Aupourihalvøya er en halvøy på en halvøy, idet den er en del av den større Northland-halvøya som utgjør nesten en tolvdel av New Zealands areal. Den har sitt utspring ved byen Kaitaia, hvor Northland-halvøya går fra å være 60 til bare 10 kilometer bred.

På østsiden, helt sør på Aupouri ligger det naturlige innløpet til havnen *Rangaunu Harbour*. Bortenfor denne ligger enda en kort halvøy og bukta *Doubtless Bay*. Østkysten av Aupourihalvøya er kjennetegnet av buktene *Rangaunu Bay* i sør og *Great Exhibition Bay* i nord. Nordøst på halvøya ligger det naturlige innløpet til havnen Parengarenga, og nord for denne ligger North Cape.

Den mest kjente og karakteristiske delen av Aupourihalvøya ligger på den andre sida. Nesten hele vestkysten består av den 88 kilometer lange stranden som har det noe feilaktige navnet Ninety Mile Beach.

Ved nordenden brer halvøya seg ut til 30 kilometer. Her ligger flere odder som kjemper om å være det nordligste punktet på Nordøya: Cape Maria van Diemen, North Cape, Cape Reinga og Surville Cliffs. Sistnevnte ligger lengst mot nord, men med en margin på bare noen få hundre meter. Surville Cliffs ligger på breddegraden 34° 23' 47" sør. Bare en håndfull øyer i øygruppene Three Kings Islands og Kermadecøyene ligger lenger nord på New Zealand.

Halvøya har svært spredt bosetning, og ingen steder har flere enn 100 innbyggere. På grunn av dette er veiene i området for en stor del uten fast dekke, og Ninety Mile Beach blir ofte benyttet som en uoffisiell hovedvei.

Halvøya har fått navn etter Te Aupouri, en av māori-stammene som holdt til der.

## Referanser


## Eksterne lenker
*
Dausjøen

**Dausjøen** er et mindre vann 154 meter over havet i Maridalen, Oslo kommune. Vannet får tilsig gjennom Skarselva fra Øyungen, og dreneres via Dausjøelva til Maridalsvannet. På grunn av nærheten til Oslos drikkevannskilde, er det restriksjoner på ferdselen på og ved vannet. Det er blant annet ikke tillatt å fiske eller slå leir ved vannet.

## Se også
* Liste over innsjøer i Oslo

## Referanser




## Eksterne lenker
* Skiforeningen, markadatabasen om Dausjøen, med bilder
* Norsk naturarv, kartlegging av amfibier i Dausjøen
David Archuleta

**David James Archuleta** (født 28. desember 1990 i Miami i Florida) er en amerikansk popsanger, låtskriver og skuespiller.

Han fikk sitt gjennombrudd i TV-konkurransen *[[American Idol]]* i 2008, der han kom til finalen som den store publikumsfavoritten, men endte på annenplass.

Archuleta var senere med i fjernsynsserien *[[Hannah Montana]]* der han spilte seg selv. Han har jobbet med artister som Miley Cyrus, Demi Lovato og Selena Gomez.

## Referanser


## Eksterne lenker
* 
* 
* 
*
Huari (provins)

**Huari** er en provins i regionen Ancash i Peru. Den grenser til provinsene Antonio Raymondi, Pallasca og Asunción i nord, til regionen Huánuco i øst, til provinsen Bolognesi i sør og til provinsene Recuay, Huaraz og Carhuaz i vest. Provinsens UBIGEO er 0210 og hovedstaden er Huari.

## Politisk inndeling
Provinsen er delt inn i 16 distrikter.

## Eksterne lenker
* Censos Nacionales: XI de Población y VI de Vivienda 2007.
* Provinsens nettsiden
Anton Mohr

**Anton Mohr** (født 8. februar 1890 på Fjøsanger i Bergen, død 14. september 1968) var en norsk økonomiprofessor, kjent for et titalls bøker om reiser og økonomiske forhold fra hele verden.

Etter Latinskole i Bergen og cand.philos. i historie fra Det Kongelige Frederiks Universitet 1915 ble han dr.philos. 1923 på en avhandling om Nilens økonomi.  Han fortsatte i Kristiania som universitetsstipendiat i politisk geografi 1926 til 1931. Mohr bistod i planleggingen av Norges handelshøyskole 1933–36, og ble den 1. juli 1936 konstituert samme sted som dosent i handelsgeografi sammen med Axel Sømme. De to  ble således blant de fire første tilsatte ved den nye institusjonen.   Hans fagområde ble senere omgjort til handelshistorie og kolonialpolitikk.  Mohr ble i 1943 innvalgt i Det Norske Videnskaps-Akademi. Fra 1946 til 1960 var han professor i økonomisk historie.

Han reiste i 1913 med foreldrene på en verdensomfattende tur og skrev over 1300 artikler i *[[Aftenposten]]* der han var fast utenriks-kronikør fra 1920.
I tillegg til flere økonomiske avhandlinger skrev Mohr  reiseskildringer, barnebøker og tre verk om Napoleonstiden. Mohr var ridder i 1. klasse av St. Olavs Orden og kommandør av Italias kroneorden.

## Familie
__NOTOC__
Han var sønn av den bergenske korngrossist Conrad Mohr (1849–1926) og Agnethe Kropelien (1861–1905) og vokste opp i «Villa Stupet» på Fjøsanger, tegnet av arkitekt Peter Andreas Blix og oppført i 1882. Anton Mohr overtok det nedsarvede huset i 1959 og bygde nytt, men donerte den opprinnelige spisestue i 1962 til Norges Handelshøyskole, som har brukt det som representasjons- og selskapslokale. Faren Conrad var konsul for Tyskland, og Keiser Wilhelm II besøkte hver sommer frem til den andre verdenskrig. Anton Mohrs bror var godseieren Wilhelm Mohr (1886–1978) som var far til flygeren Wilhelm Mohr.

Selv giftet Anton seg i 1916 med Karen Anker Vogt (1889–1919), i 1924 med Ragna Abigael Stang Braadland (1905–; datter av minister Birger Braadland) og sist med Ingeborg (Inger) Kristina Haraldsen (1900–).

## Utgivelser
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Barnebøker
* 
* 
* 

## Referanser
Finns folkhögskola

**Finns folkhögskola** er en tidligere folkehøyskole som ligger i bydelen Esbogård i byen Esbo i Sør-Finland. Finns var 2008-2011 en del av skolen Axxell. På Finns ble det på slutten utdannet ungdoms- og fritidsinstruktører. 

## Historie
Finns folkhögskola ble grunnlagt i 1891 under navnet *Mellersta Nylands folkhögskola*. Eieren av Esbo gård, kaptein Arthur Myrberg, donerte Finnsbacken der skolen ligger til dette formålet. I 1950 byttet skolean navn til Finns folkhögskola. I 1973 kjøpte Svenska folkskolans vänner skolen og ved å innføre korte kurser så økte elevantallet. På 1990-tallet ble det krise igjen og Finns ble slått sammen med Solvalla idrottsinstitut. I 1995 ble Solvalla/Finns slått sammen til Yrkeshögskolan Sydväst og elevantallet på Finns var cirka 200. I 2000 flyttet de fleste utdanningslinjene bort fra Finns. I 2008 ble Finns en del av den nyopprettede skolen Axxell, og deretter solgte Svenska folkskolans vänner i 2011 skolen til det finskspråklige yrkesinstituttet Omnia.

## Referanser


## Eksterne lenker
* Finns på Omnias webbsidor
Leucantigius ataylica

***Leucantigius ataylica*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med en lang, tynn stjert på bakvingen. Oversiden er gråbrun uten metallisk glans, med en liten, svart flekk 
ved bakvingens bakhjørne. Undersiden er lyst gråbrunlig, med to tynne, brune tverrstreker og en oransje flekk ved bakvingens bakhjørne.

## Levevis
Larvene lever på trær i eikeslekten (*Quercus*).

## Utbredelse
Arten er utbredt i Fujian-provinsen og på øyene Hainan og Taiwan.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Theclini Swainson, 1831
******* slekten *[[Leucantigius]]* Shirôzu & Murayama, 1951
******** ***Leucantigius ataylica*** (Shirôzu & Yamamoto, 1943)

## Eksterne lenker
* 
* Brower, Andrew V. Z. 2007. [''Leucantigius'' i The Tree of Life Web Project, http://tolweb.org/ http://tolweb.org 
* www.funet.fi – ''Leucantigius''
* Bilder av arten
Mariscal Luzuriaga (provins)

**Mariscal Luzuriaga** er en provins i regionen Ancash i Peru. Den grenser til provinsen Pomabamba i nord, til regionen Huánuco i øst, til provinsen Carlos Fermín Fitzcarrald i sør og til provinsen Yungay i vest. Provinsens UBIGEO er 0213 og hovedstaden er Piscobamba. Provinsen ble opprettet den 12. januar 1956 med lov nr. 12 541.

## Politisk inndeling
Provinsen er delt inn i 8 distrikter.

## Eksterne lenker
* Censos Nacionales: XI de Población y VI de Vivienda 2007.